***রানা পাগলা - দ্য মেন্টাল*** (পূর্বে নির্ধারিত : ***মেন্টাল : ইট ক্যান বি ইউর লাভ স্টোরি***); (সংক্ষেপে ***মেন্টাল*** হিসাবেই সর্বাধিক পরিচিত) হচ্ছে একটি বাংলাদেশী মারপিট থ্রিলার চলচ্চিত্র। চলচ্চিত্রটি পরিচালনা করেছেন শামীম আহমেদ রনি এবং বাংলা এক্সপ্রেসের ব্যানারে প্রযোজনা করেছেন পারভেজ চৌধুরী। এটির চিত্রনাট্য লিখেছেন আব্দুল্লাহ জহির বাবু ও দাউদ হুসেন। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান ও নুসরাত ইমরোজ তিশা। পাশাপাশি আঁচল, সাবরিনা পড়শী, মিশা সওদাগর এবং শিমুল খানসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।

চলচ্চিত্রটির ফার্স্ট লুক পোস্টার প্রকাশ করা হয় ২০১৫ সালের ১ ফেব্রুয়ারি। চলচ্চিত্রটির কাহিনি ক্রিস্টোফার নোলানের *মেমেন্টো* এবং চিত্রনাট্য রবি তেজা অভিনীত তেলুগু চলচ্চিত্র *বালুপুর* থেকে অনুপ্রাণিত। হয়ে নির্মিত করা হয়েছে। চলচ্চিত্রটি ২০১৬ সালের ৭ জুলাই মুক্তি দেওয়া হয়।

কাহিনি সংক্ষেপ
--------------

দেশের মূল্যবান খনিজ সম্পদ বিদেশিদের হাতে তুলে দিচ্ছে এক গডফাদার। এই ঘটনা নিয়ে একটি প্রতিবেদন তৈরি করে টিভি চ্যানেলের প্রতিবেদক সিমি (নুসরাত ইমরোজ তিশা)। তা জেনে যায় সন্ত্রাসী চক্র। প্রতিবেদন জমা দেওয়ার আগেই সিমির ওপর নেমে আসে নির্মম অত্যাচার। সিমি ও তার পরিবারের সব সদস্যকে হত্যা করে সন্ত্রাসীরা। সিমিকে হারিয়ে তার ভালোবাসার মানুষটি উন্মাদ। সে খুঁজতে থাকে সেই গডফাদারকে।

অভিনয়
------

* শাকিব খান - শাহরিয়ার তানভীর রানা
* নুসরাত ইমরোজ তিশা - সিমি
* আঁচল - আঁচল
* মিশা সওদাগর
* আমীর সিরাজী
* শিবা শানু
* শিমুল খান
* ডন
* পারভেজ চৌধুরী
* সাংকো পাঞ্জা
* কাবিলা
* রেবেকা
* পৃথা
* রতন
* প্রীমেন
* সিরাজ হায়দার
* মৌসুমী হামিদ - আইটেম নাম্বার, "খাইনা জনাব" গানে বিশেষ উপস্থিতি
* সাবরিনা পড়শী - "মন নাজেহাল" গানে অতিথি উপস্থিতি

প্রযোজনা
--------

২০১৪ সালের শুরুরদিকে বাংলাদেশ এক্সপ্রেস ফিল্মস চলচ্চিত্রটি প্রযোজনার ঘোষণা করে চলচ্চিত্রটির জন্য তার চিত্রায়ণের প্রস্তুতি নেয়। এটি পরিবেশনের দায়িত্ব দ্য অভি পিকচার্স প্রদান করে প্রযোজনা সংস্থা। চলচ্চিত্রটি ২০১৪ সালের সেপ্টেম্বরে বাংলাদেশের সিলেটে আনুষ্ঠানিকভাবে শুরু হয়।

### অভিনয়শিল্পী নির্বাচন

এটি শাকিব খানের সঙ্গে পরিচালক শামীম আহমেদ রনির এটি প্রথম চলচ্চিত্র। পরিচালক প্রধান ভূমিকা জন্য কয়েকজন অভিনেত্রী বিবেচনা আনেন, পরে নুসরাত ইমরোজ তিশা, আঁচল এবং সাবরিনা পড়শীকে অভিনয়ের জন্য চূড়ান্ত করেন। চলচ্চিত্রটিতে সাবরিনা পড়শী একজন সুরকারের ভূমিকায় এবং নুসরাত ইমরোজ তিশা ও আঁচল সাংবাদিক হিসেবে ভূমিকা পালন করেন।

### চিত্রায়ণ

২০১৪ নভেম্বরে ঢাকায় চলচ্চিত্রটির আনুষ্ঠানিক চিত্রগ্রহণ শুরু অনুষ্ঠিত হয়। ঢাকায় এবং সিলেটে চলচ্চিত্রটির বেশিরভাগ অংশের দৃশ্যধারণ হয়। পাশাপাশি বেশ কয়েকটি দৃশ্য বিদেশে চিত্রায়িত করা হয়।

সঙ্গীত
------

চলচ্চিত্রটির সুর ও সঙ্গীতায়োজন করেছেন ডাব্বু ও আকাশ। এটির সবগুলো গানের গীত রচনা করেছেন প্রসেন, রিদ্ধি, সোমেশ্বর অলি, জাহিদ হাসান অভি, জাহিদ আকবর এবং রবিউল ইসলাম জীবন। ২০১৪ সালের নভেম্বরে শান এটির দ্বিতীয় গান রেকর্ড করেন। ২০১৪ সালের ডিসেম্বরে জোজো চলচ্চিত্রের তৃতীয় ও আইটেম গান রেকর্ড করেন। ২০১৫ সালের ২৩ জানুয়ারি "বলতে বাকি কতো কি" শিরোনামের একটি গান একক হিসাবে মুক্তি দেওয়া।

| গানের তালিকা |
| --- |
| নং. | শিরোনাম | গীতিকার | সুরকার | সঙ্গীতশিল্পী | দৈর্ঘ্য |
| ১. | "মেন্টাল বলে রে আমায়" | প্রসেন | ডাব্বু | শত্রুজিৎ দাসগুপ্ত | ৩:২৫ |
| ২. | "আমার মতো কে আছে বলো" | জাহিদ আকবর, রবিউল ইসলাম জীবন | আকাশ | আকাশ | ৪:৫০ |
| ৩. | "প্রেমটা তোদের নেশা" | রিদ্ধী | ডাব্বু | ঋষি চন্দ, অন্তরা মিত্র | ৩:০০ |
| ৪. | "মন নাজেহাল" | প্রসেন | ডাব্বু | শান, পড়শী | ৫:০৪ |
| ৫. | "উড়েছে ধুলো" | প্রসেন | ডাব্বু | মোহাম্মদ ইরফান | ৫:০৩ |
| ৬. | "খাইনা জনাব" | সোমেশ্বর অলি | ডাব্বু | জোজো | ৩:৩৮ |
| **মোট দৈর্ঘ্য:** | **২৫:০** |

মুক্তি
------

চলচ্চিত্রটি ২০১৬ সালের ৭ জুলাই মুক্তি দেয়া হয়।

সমালোচনা
--------

"বলতে বাকি কতো কি" গানটি মুক্তির পর কপিরাইট লঙ্ঘনের অভিযোগে চলচ্চিত্রটি ব্যপক সমালোচনার মুখোমুখি হতে হয়। গানটির গীত ভিন্ন হলেও এটি ইমরানের গাওয়া ২০১৫ সালে মুক্তিপ্রাপ্ত "বলতে বলতে চলতে চলতে" গানের সুর ন্যায় একই ধরনের হওয়ায় এটির বিরুদ্ধে কপিরাইট লঙ্ঘনের অভিযোগ তুলা হয়। যদিও গানটি রচনা খুব অনুরূপ, প্রসেন এবং শফিক তুহিন উভয় একই গানের জন্য নাম জমা দেন। পরবর্তীতে নিশ্চিত করা হয় যে ইমরান মাহমুদুল এই গানের বৈধ কপিরাইট ধারক এবং এটির প্রযোজক গানটির জন্য তাকে প্রাথমিকভাবে কমিশন দেয়। তবে পরবর্তীতে গানটি পেশাদার উদাসীনতার কারণে বাদ দেওয়া হয়েছিল।

তথ্যসূত্র
---------

1. ↑  এবার ‘মেন্টাল’ শাকিব। *bdnews24.com*। ৫ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৪।
2. ↑  "নভেম্বরে শুরু হচ্ছে 'মেন্টাল'"।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  শাকিবের সঙ্গে তিশার ‘মেন্টাল’। *banglanews24.com*। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৪।
4. ↑  ‘মেন্টাল’ শাকিব খান। *Prothom Alo*। ৫ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৪।
5. ↑  'মেন্টাল' ছবিতে শানের গান। *Kaler Kantho*। সংগ্রহের তারিখ ৩০ নভেম্বর ২০১৪।
6. ↑  ইমরানের সুর চুরি করে ‘মেন্টাল’ ছবির গান?। *banglanews24.com*। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৫।

বহিঃসংযোগ
---------

* ইউটিউবে মেন্টালের টিজার
* ইন্টারনেট মুভি ডেটাবেজে *মেন্টাল*  (ইংরেজি)

| * দে
* স
শামীম আহমেদ রনি'র চলচ্চিত্র |
| --- |
| পরিচালনা | 
* *রানা পাগলা - দ্য মেন্টাল* (২০১৬)
* *বসগিরি* (২০১৬)
* *ধ্যাততেরিকি* (২০১৭)
* *রংবাজ* (২০১৭)
* *শাহেনশাহ* (২০২০)
* *টুঙ্গিপাড়ার মিয়া ভাই* (২০২১)
* *আগস্ট ১৯৭৫* (২০২১)
* কমান্ডো (নির্মানাধীন)
* বিক্ষোভ (নির্মানাধীন)
* লাইভ (নির্মানাধীন)

 |
| চিত্রনাট্য | 
* *শাহেনশাহ* (২০২০)
* *টুঙ্গিপাড়ার মিয়া ভাই* (২০২১)
* *আগস্ট ১৯৭৫* (২০২১)

 |